Хафез
И нека много врагове смъртта да ми желаят…

Превод от персийски (фарси): Йордан Милев, 1969

chitanka.info

И нека много врагове смъртта да ми желаят с яд —

не ме е страх, щом си до мен, щом дишам твоя аромат.

С надежда, че ще те съзра, живее моето сърце,

но пак раздялата у мен превръща бавно всичко в ад.

Когато вятърът от юг прелитне с твоя мирис скъп,

сломен от своята тъга, аз ще повехна като цвят.

Не, не изчезва твоя лик ни миг от моите очи!

И мойта кръв не знае мир, а радостта ни — път назад.

Рани ме! Туй е по-добре от нежния балсам на друг.

Или ме отрови. И туй е по-добре от лек благат.

Дали ще може в своя път все някой да те

Ще може, който има взор и който е със ум богат!

Но меч надвесила над мен, не спирай удара си строг —

аз няма да издигна щит, аз съм страхливец и нерад!

Тогава в нашите очи, Хафез, ще станеш много мил,

когато сам на колене целунеш прага й познат!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.